Diari Oficial de la Generalitat Valenciana


Sumari del DOGV 9322, del 21-04-2022 (2022/3148)

RESOLUCIÓ de 29 d'octubre de 2021, de la Direcció General d'Indústria, Energia i Mines, per la qual s'atorga autorització administrativa prèvia i autorització administrativa de construcció per a la modificació, amb ampliació de potència, del transformador denominat T-5 de 20 MVA i relació 132/21,5 kV, recuperat de l'ST Chiva, ampliació del sistema de 132 kV i instal·lació de nou sistema de 20 kV, de les instal·lacions de distribució d'energia elèctrica de la subestació transformadora de 132 /66/20/13,8 kV denominada ST CH Cofrentes, titularitat d'I-DE Redes Eléctricas Inteligentes, SA Unipersonal, situada al terme municipal de Cofrentes. Expedient ATASCT/2018/109/46.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9322

Data del DOGV
:   21-04-2022

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2022/3148


Data del document
:   29-10-2021

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * empresa privada

RESOLUCIÓ de 29 d'octubre de 2021, de la Direcció General d'Indústria, Energia i Mines, per la qual s'atorga autorització administrativa prèvia i autorització administrativa de construcció per a la modificació, amb ampliació de potència, del transformador denominat T-5 de 20 MVA i relació 132/21,5 kV, recuperat de l'ST Chiva, ampliació del sistema de 132 kV i instal·lació de nou sistema de 20 kV, de les instal·lacions de distribució d'energia elèctrica de la subestació transformadora de 132 /66/20/13,8 kV denominada ST CH Cofrentes, titularitat d'I-DE Redes Eléctricas Inteligentes, SA Unipersonal, situada al terme municipal de Cofrentes. Expedient ATASCT/2018/109/46. [2022/3148]  
  
  
Antecedents  
Amb data 18 de juliol de 2018, Iberdrola Distribución Eléctrica, SA Unipersonal, a través de representant degudament acreditat, va presentar, a través del registre telemàtic de la Generalitat Valenciana, un imprés normalitzat on sol·licitava:  
- Autorització administrativa prèvia per a la modificació, amb ampliació de potència, del transformador denominat T-5 de 20 MVA i relació 132/21,5 kV, recuperat de l'ST Chiva, ampliació del sistema de 132 kV i instal·lació d'un nou sistema de 20 kV, de les instal·lacions de distribució d'energia elèctrica de la subestació transformadora de 132 /66/20/13,8 kV denominada ST CH Cofrentes, situada al terme municipal de Cofrentes, província de València, i  
- Autorització administrativa de construcció de la dita ampliació.  
Juntament amb l'escrit de presentació d'aquestes peticions s'adjunta la documentació següent:  
- Projecte tècnic administratiu titulat «Ampliació de potència per instal·lació de nou transformador T-5, 132/21,5 kV 20 MVA i tres noves posicions de 20 kV en la subestació transformadora de 132/66/13,8 kV ST CH Cofrentes» (sic), de data maig de 2018, per a l'execució de l'esmentada instal·lació, signat per persona tècnica competent i acompanyat de declaració responsable d'aquesta, de data 10 de juliol de 2018,  
  
- Declaració responsable de la persona tècnica competent projectista, acreditativa del compliment de la normativa aplicable al projecte de conformitat amb el que estableix l'article 53.1.b de la Llei 24/2013, de 26 de desembre, del sector elèctric.  
- Full resum de subestacions, centres de transformació i línies de transport i distribució d'energia elèctrica, de data 10 de juliol de 2018, signat per la persona tècnica competent projectista i per persona representant de la titular de la instal·lació.  
Amb data 20 d'agost de 2018, el sol·licitant va acreditar en l'expedient l'abonament de les taxes administratives corresponents al tràmit instat.  
Després de requeriment del Servei Territorial relatiu, entre altres, a l'aportació de la separata tècnica del projecte per a l'Ajuntament de Cofrentes com a organisme afectat per la instal·lació i l'acreditació motivada del fet que la instal·lació està o no subjecta a tràmit ambiental, la sol·licitant presenta, telemàticament, l'esmentada separata, per a l'obtenció del pertinent condicionat tècnic de l'Ajuntament de Cofrentes, no obstant això aporta el pagament de la taxa ICIO (Impostos de Construccions, Instal·lacions i Obres) realitzada en aquest ajuntament per a l'obtenció de la llicència de construcció de la instal·lació objecte d'aquesta resolució, justificació que la instal·lació no està sotmesa a avaluació ambiental, amb aportació per a això de l'informe, de 6 de juny de 2017, de la cap del Servei d'Avaluació d'Impacte Ambiental relatiu a un projecte presentat per la mercantil Investigación y Control de la Calidad, SA (INCOSA) per a equipar una nova posició de transformador 132/20 kV de 20 MVA i el seu aparellatge associat en l'ST Cofrentes. Així mateix, consta en l'expedient l'Informe sobre projectes de reforma en subestacions, de data 22 d'agost de 2017, dictat per la Subdirecció General d'Avaluació Ambiental, i, finalment, aclariment relatiu a una posició mesurada del sistema 66 kV, accessible en l'URL https://agroambient.gva.es/documents/926745895/174530248/REFORMA+EN+SUBESTACIONES+PARA+WEB+CASTELLANO.pdf/4ab56324-b5cb-4d76-be25-2327836d20d2.  
En atenció al requeriment realitzat pels serveis tècnics d'aquesta direcció general en relació amb el possible error en el pressupost d'execució material de la instal·lació, en no tindre en consideració la valoració econòmica del transformador recuperat de l'ST Chiva, l'afectació a béns o drets a càrrec de la Confederació Hidrogràfica del Xúquer (CHX), concretament al domini públic hidràulic o a la seua zona de policia, com consten en antecedents anteriors en aquesta subestació, l'omissió en el projecte tècnic presentat del plec general de normes de seguretat en prevenció d'incendis forestals a observar en l'execució d'obres i treballs que es realitzen en terreny forestal o en els seus voltants segons estableix l'annex I del Decret 7/2004, de 23 de gener, del Consell de la Generalitat, la interessada va presentar telemàticament, amb data de 21 d'octubre de 2021, l'actualització del plec de condicions tècniques on s'inclou l'esmentat plec, l'autorització condicionada de la CHX per als treballs a realitzar acompanyat de declaració responsable de conformitat amb la dita autorització i documentació acreditativa de l'antiguitat del transformador, que és superior a 40 anys, del qual manifesta que manca d'amortització per superar la seua vida en servei i, per tant, no s'ha d'imputar cap cost a aquest transformador.  
El procediment administratiu corresponent a aquesta sol·licitud ha sigut tramitat amb l'expedient de referència ATASCT/2018/109/46, incoat a aquest efecte pel llavors Servei Territorial d'Indústria i Energia de València.  
Amb data 9 de juliol de 2019 ha sigut publicat en el Butlletí Oficial del Registre Mercantil (núm. 129) la inscripció del canvi de denominació social d'Iberdrola Distribución Eléctrica, SA Unipersonal, per la denominació I-DE Redes Eléctricas Inteligentes, SA Unipersonal.  
En el mateix sentit, amb data d'aquesta resolució, I-DE Redes Eléctricas Inteligentes, SA Unipersonal està inscrita en el Registre Administratiu de Distribuïdors amb el número de registre R1-001 (registre accessible des del lloc web del Ministeri per a la Transició Ecològica), inscripció per a la qual cal acreditar el compliment de les capacitats esmentades en els articles 37 i 121.3 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
La instal·lació de distribució d'energia elèctrica per a la qual se sol·licita autorització es localitza, concretament, a l'interior de la subestació transformadora de distribució existent «ST CH Cofrentes 132/66/13,8 kV», de la parcel·la amb referència cadastral: 960043854JV62M0464QG, i amb coordenada georeferenciada UTM (fus 30, ETRS89) següent: X: 664567,5 / Y: 4346233,5, titularitat de la interessada I-DE Redes Eléctricas Inteligentes, SA Unipersonal, com així consta en el projecte tècnic d'execució.  
Consta com a últim antecedent de la subestació:  
- Resolució de 7 d'octubre de 2019, de la Direcció General d'Indústria, Energia i Mines, per la qual s'atorga autorització administrativa prèvia per a la modificació per ampliació d'una posició de línia en les instal·lacions de distribució d'energia elèctrica del parc de 132 kV de la subestació transformadora «ST CH Cofrentes» (132/66/13,8 kV), titularitat d'I-DE Redes Eléctricas Inteligentes, SA Unipersonal, situada al terme municipal de Cofrentes, província de València, i autorització administrativa de construcció del projecte tècnic d'execució de la dita modificació. Expedient ATASCT/2019/64/46. (DOGV 8707/30.12.2019).  
- Autorització d'explotació de la instal·lació autoritzada en l'anterior Resolució, de data 19 de febrer de 2020, emesa pel llavors Servei Territorial d'Indústria i Energia de València (accessible en l'URL de validació: https://www.tramita.gva.es/csv-front/index.faces'cadena=D8RBVKEQ-BSVTZR4A-63JPG7T3, CSV: D8RBVKEQ-BSVTZR4A-63JPG7T3).  
En relació amb el transformador a instal·lar recuperat de l'ST Chiva, consta l'antecedent següent:  
- Resolució d'11 de juny de 2020, de la Direcció General d'Indústria, Energia i Mines, per la qual s'atorga autorització administrativa prèvia i autorització administrativa de construcció per a la modificació per substitució, amb ampliació de potència, del transformador de potència existent denominat T-1 de 20 MVA i relació 132/20 kV, per un nou transformador de potència recuperat, també denominat T-1, de 40 MVA i relació 132/20 kV, en les instal·lacions de distribució d'energia elèctrica de la subestació transformadora «ST Chiva» (132/20 kV), titularitat d'I-DE Redes Eléctricas Inteligentes, SA Unipersonal, situada al terme municipal de Chiva, província de València [Expedient ATASCT/2016/1310/46]. (DOGV 8893/28.08.2020).  
En l'esmentada resolució consta que l'esmentat transformador fabricat per G. E. E. i núm. de sèrie 83.711 serà destinat a l'ST CH Cofrentes si supera els assajos elèctrics i de composició d'oli necessaris per a comprovar les seues òptimes condicions de funcionament.  
Per tant, la subestació actualment té la següent configuració autoritzada en els sistemes objecte d'aquesta modificació:  
- En la transformació:  
- Transformació T4, de relació de transformació 132/66/13 kV, 40/13,3 MVA, amb grup de connexió Yy0, Yd11, Yd11.  
- En el sistema 132 kV, configuració en doble barra amb posició d'enllaç de barres, amb les posicions següents:  
- Cinc (5) posicions de línia amb interruptor (L-1 L/Cofrentes, L-2 L/Almansa, L-1 L/Olmedilla, L-2 L/CH Contreras i L-1 L/Collado).  
- Tres (3) posicions de transformador de generació (T1, T2 i T3, de 40 MVA cadascun) amb interruptor en cadascuna.  
- Una (1) posició de transformador de distribució (T4) amb interruptor.  
- Una (1) posició per a l'enllaç de barres amb interruptor.  
- Dos (2) sistemes de mesures de tensió en barra sense interruptor.  
La sol·licitud d'autorització administrativa de construcció de la instal·lació ha sigut objecte d'informació pública als efectes previstos en l'article 9 del Decret 88/2005, de 29 d'abril, durant el termini reglamentari en:  
- El Diari Oficial de la Generalitat Valenciana, de 2 de desembre de 2019, (DOGV 8689).  
Així mateix, el projecte ha sigut exposat per a consulta pública en l'adreça electrònica següent https://cindi.gva.es/es/web/energia/valencia, en castellà i https://cindi.gva.es/va/web/energia/valencia, en valencià, en l'apartat «Informació pública».  
D'acord amb la documentació que consta en l'expedient no han sigut presentades al·legacions.  
D'acord amb el procediment reglamentàriament establit, a fi que en el termini de vint dies presentaren la seua conformitat o oposició a l'autorització sol·licitada i emeteren, si era procedent, els oportuns condicionats tècnics al projecte tècnic de la instal·lació, es va remetre separata d'aquest a les següents administracions, organismes i empreses de servei públic o d'interés general, els béns o els drets a càrrec seu de les quals puguen ser afectats per aquesta, amb el resultat que, en síntesi, es detalla:  
- Ajuntament de Cofrentes. No consta l'informe sol·licitat als efectes indicats, per tant, s'entén la conformitat d'aquest organisme amb el projecte de la instal·lació d'acord amb el que es disposa en l'article 9.4 i 11.2 del Decret 88/2005, de 29 d'abril, del Consell.  
En relació amb el tràmit de petició de conformitat o oposició a l'autorització sol·licitada, així com els oportuns condicionats tècnics, com s'ha indicat en anteriors antecedents, la interessada ha aportat, de conformitat amb el que es recull en els articles 9.5 i 11.2.c del Decret 88/2005, còpia de la Resolució d'autorització per a obres d'instal·lació d'aparellatge de tipus elèctric en zona de policia de llit públic (riu Cabriol), de data 12 de juny de 2019, de la Confederació Hidrogràfica del Xúquer, com a organisme afectat per la instal·lació. Així mateix, en atenció als condicionats establits en aquesta autorització, s'adjunta a la resolució un escrit de conformitat de la interessada.  
Consta en l'expedient Informe sobre la instal·lació d'un transformador en l'ST Cofrentes (ref. 26/5217-TLJ), de la cap del Servei d'Avaluació d'Impacte Ambiental, de data 6 de juny de 2017, en el qual, en atenció i aplicació de la normativa bàsica estatal i autonòmica en matèria d'avaluació ambiental, es conclou que el projecte denominat instal·lació de transformador 132/20 kV en l'ST Cofrentes no es considera una actuació sotmesa a avaluació d'impacte ambiental, sense perjudici d'obtindre les autoritzacions corresponents d'altres organismes, de conformitat amb la normativa sectorial d'aplicació. Informe accessible a través de l'URL: https://www.tramita.gva.es/csv-front/index.faces'cadena=SMMR4IDF-BV8N7L4Y-53ASDQSN, CSV: SMMR4IDF-BV8N7L4Y-53ASDQSN.  
La modificació plantejada en el projecte tècnic presentat de l'ST Cofrentes relativa a aquesta resolució té per objecte, en síntesi, les actuacions següents:  
- L'ampliació en la potència de transformació, amb la incorporació d'un nou transformador de potència (denominat T-5) de relació 132/21.5 kV i 20 MVA, fabricat per G.E.E., amb número de sèrie: 83.711 i recuperat de l'ST Chiva.  
- Nova posició de transformador totalment equipada de 132 kV.  
- Instal·lació de nou sistema de 20 kV (tensió nova en la subestació), en configuració de simple barra, format per una (1) posició de transformador blindada d'interior amb interruptor, una (1) posició de línia blindada d'interior amb interruptor i un (1) sistema de mesura de tensió en barres blindades d'interior sense interruptor, a situar a l'interior de l'edifici prefabricat a instal·lar.  
I no es preveu cap modificació en la resta de les instal·lacions.  
  
La necessitat d'aquesta instal·lació, com a requisit previ a justificar pel sol·licitant i a avaluar per l'òrgan competent per a la seua autorització, està determinada, essencialment, tal com expressa la distribuïdora en la documentació, a reforçar la xarxa de 20 kV en la zona de Cofrentes amb la instal·lació d'un nou transformador de 20 MVA i relació 132/21,5 kV, a fi d'instal·lar posteriorment una nova línia de 20 kV per a alimentar l'STR Hervideros que proporcionarà major fiabilitat i estabilitat en aquesta subestació, i en cas de fallada del transformador existent en aquesta subestació (de 10 MVA i relació 66/20 kV) o en determinades situacions de càrrega, es puga cobrir la demanda d'energia als termes municipals de la Vall de Cofrents-Aiora.  
Ha d'entendre's que la instal·lació no generarà incidències negatives en el sistema, tenint en consideració que la instal·lació en qüestió forma part d'un conjunt d'actuacions la finalitat de les quals és atendre les necessitats d'infraestructura elèctrica de la zona per a prestar el servei a què està destinada.  
A l'efecte de la seua justificació ha d'indicar-se que l'ampliació de la subestació de transformació «ST CH Cofrentes», objecte d'aquesta resolució, ha sigut prevista, entre altres, en els plans d'inversió anuals i triennals següents presentats per I-DE Redes Eléctricas Inteligentes, SA Unipersonal, i informats favorablement per aquesta direcció general:  
  
- En el Pla d'inversió triennal 2018-2020 es va recollir l'actuació denominada COFRENTES CH. AMPLIAR TRAFO 132/20 kV a realitzar en la subestació «ST CH Cofrentes», amb inversió prevista per al 2018, codi d'obra 261166577 i inversió bruta de 702.595 ?, i no estan previstos ingressos de tercers.  
- En el Pla d'inversió triennal 2020-2022 s'actualitza la inversió bruta de l'esmentada actuació a 394.095 ?, i es trasllada la posada en servei per a l'any 2019.  
- En el Pla d'inversió triennal 2022-2024 es manté la inversió bruta indicada en el pla d'inversió anterior i s'actualitza la posada en servei per a l'any 2021.  
Consta en l'expedient la proposta del Servei d'Energia, la qual ha sigut elevada per la Subdirecció General d'Energia i Mines a aquest centre directiu per a la seua resolució.  
  
Fonaments de dret  
La instrucció i resolució d'aquest procediment administratiu correspon a la Generalitat, en estar la instal·lació elèctrica objecte d'aquest radicada íntegrament en territori de la Comunitat Valenciana, i no estar enquadrada en les previstes en l'article 3.13 de la Llei 24/2013, de 26 de desembre, del sector elèctric, que són competència de l'Administració general de l'Estat.  
D'acord amb el que es disposa en l'article 4.1.a i en el punt 2 de la disposició addicional primera del Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, concordat amb l'article 13 del Decret 175/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, desenvolupat mitjançant l'Ordre 1/2021, de 6 d'abril, i de conformitat amb el títol VIII del Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, correspon a la Direcció General d'Indústria, Energia i Mines d'aquest departament la resolució d'aquest procediment, d'acord amb la capacitat de transformació total de què disposa la subestació.  
D'acord amb l'article 38.1 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, la instal·lació elèctrica objecte de la sol·licitud constitueix part de les xarxes de distribució.  
D'acord amb el que es disposa en l'article 53.4 de la Llei 24/2013, de 26 de desembre, del sector elèctric; l'article 37 del Reial decret 1955/2000, d'1 de desembre, i l'article 8 del Decret 88/2005, de 29 d'abril, els sol·licitants d'autoritzacions d'instal·lacions de distribució d'energia elèctrica han d'acreditar la seua capacitat legal, tècnica i economicofinancera exigible per a la realització de cadascun dels projectes que presenten, tot això sense perjudici del que es preveu en aquest últim en relació amb l'exempció d'acreditació d'aquestes capacitats que potestativament puga atorgar l'Administració per als qui exercisquen l'activitat.  
D'acord amb els articles 39 i 53 de la Llei 24/2013, de 26 de desembre, del sector elèctric, i l'article 7.1.a i b del Decret 88/2005, de 29 d'abril, la construcció, incloent-hi la seua modificació, d'instal·lacions elèctriques pertanyents a la xarxa de distribució requereix autorització administrativa prèvia i autorització administrativa de construcció.  
De conformitat amb l'article 7.2.c de la Llei 21/2013, de 9 de desembre, d'avaluació ambiental, s'estableix que serà objecte d'una avaluació d'impacte ambiental simplificada qualsevol modificació de les característiques d'un projecte consignat en l'annex I o en l'annex II, diferents de les modificacions descrites en l'article 7.1.c ja autoritzats, executat o en procés d'execució quan, valorades per l'òrgan ambiental competent, tinguen efectes adversos significatius sobre el medi ambient, de conformitat amb els criteris de valoració definits en l'article 7.2.c esmentat. En relació amb aquest pronunciament, s'ha tingut en consideració, a més, l'Informe sobre projectes de reforma en subestacions, de data 22 d'agost de 2017, dictat per la Subdirecció General d'Avaluació Ambiental, al qual ens remetem per precisió i per a evitar reproduccions innecessàries (accessible en el web de la Conselleria d'Agricultura, Desenvolupament Rural, Emergència Climàtica i Transició Ecològica, seguint la ruta: Avaluació ambiental - Avaluació d'impacte ambiental (Tramitació no telemàtica) - Procediment de tramitació i aprovació de projectes: accessible en l'URL https://agroambient.gva.es/documents/085066444/339764997/REFORMA+EN+SUBESTACIONES+PARA+WEB+CASTELLANO.pdf/4ab56324-b5cb-4d76-be25-2327836d20d2).  
  
D'acord amb l'incís a de l'article 3 del Decret 88/2005, de 29 d'abril, la instal·lació està classificada dins del grup primer, en estar emplaçada dins d'una subestació de transformació amb tensió en algun dels seus costats igual o superior a 36 kV.  
Per a les sol·licituds d'autorització administrativa prèvia i autorització administrativa de construcció és aplicable el capítol II del Decret 88/2005, de 29 d'abril, per estar classificada la instal·lació elèctrica objecte d'aquest procediment dins del grup primer.  
D'acord amb l'apartat 2.A.4 de l'article 5 del Decret 88/2005, de 29 de novembre, en la sol·licitud d'autorització administrativa prèvia ha de justificar-se la necessitat de la instal·lació i que aquesta no genera incidències negatives en el sistema.  
D'acord amb el que s'estableix en l'article 130.1 del Reial decret 1955/2000, d'1 de desembre, els projectes d'execució d'instal·lacions elèctriques sotmesos a aprovació hauran d'elaborar-se de conformitat amb els reglaments tècnics en la matèria, en aquest cas, el Reial decret 337/2014, de 9 de maig, pel qual s'aproven el Reglament sobre condicions tècniques i garanties de seguretat en instal·lacions elèctriques d'alta tensió i les seues Instruccions tècniques complementàries.  
De conformitat amb el que es disposa de la disposició transitòria primera del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica, els procediments regulats en aquest decret llei, en tràmit a la seua entrada en vigor, es regiran per la normativa anterior, sense perjudici que les persones interessades puguen presentar una nova sol·licitud.  
Per tant, una vegada complits els requisits i els procediments legals i reglamentaris establits en la legislació vigent aplicables, resolc:  
  
  
Primer  
Atorgar autorització administrativa prèvia a I-DE Redes Eléctricas Inteligentes, SA Unipersonal, entesa com el dret a realitzar la instal·lació per a la modificació, amb ampliació de potència, del transformador denominat T-5 de 20 MVA i relació 132/21,5 kV, recuperat de l'ST Chiva, ampliació del sistema de 132 kV amb una posició de transformador i instal·lació de nou sistema de 20 kV (tensió que figura nova en la subestació), de les instal·lacions de distribució d'energia elèctrica de la subestació transformadora de 132/66/20/13,8 kV denominada ST CH Cofrentes, objecte de l'expedient de referència ATASCT/2018/109/46, situada al terme municipal de Cofrentes, província de València, amb l'abast que s'indica a continuació:  
- Instal·lació d'un (1) transformador de potència, denominat T-5, amb les característiques següents:  
- En bany d'oli.  
- Potència nominal: 20 MVA.  
- Relació transformació: 132/21,5 kV, proveït de canviador de preses en càrrega en el costat d'alta tensió (tensions 132 ±9 x 1,467/ 21,5 kV amb tensió per escaló 1.467 V i 19 posicions en servei).  
- Tensió percentual de curtcircuit per a relació 132/21,5 kV: 13,5 %.  
- Grup de connexió YNd11.  
- Instal·lació de reactància de connexió de terra (TZ-2) de 500 A i 30 s, execució de bancada i adequació del sistema de terres a les necessitats del T-5.  
- Una (1) nova posició de transformador totalment equipada de 132 kV, que inclou dos seccionadors de barres tripolars amb muntatge en línia, un interruptor automàtic de 132 kV amb poder de tall de 40 kA, tres transformadors d'intensitat per a protecció i mesura, i tres autovàlvules per a protecció enfront de sobretensions.  
- Nou sistema de 20 kV, conformat de la manera següent:  
- Una (1) posició de transformador blindada d'interior amb interruptor, una (1) posició de línia blindada d'interior amb interruptor i un (1) sistema de mesura de tensió en barres blindades d'interior sense interruptor.  
S'inclou la instal·lació d'un nou edifici prefabricat per a l'emplaçament del sistema de 20 kV, nou bastidor de proteccions per al transformador T-5, noves proteccions per a les cel·les de 20 kV i estesa de cables d'MT per a interconnectar l'eixida del transformador amb el mòdul de cel·les a instal·lar.  
En conseqüència, la instal·lació resultant en la part afectada per aquesta autorització (sistemes de 132 kV, 20 kV i transformació), quedarà amb la composició final següent:  
Emplaçament:  
- Municipi (província): Cofrentes (València).  
- Referència cadastral parcel·la: 001700100XJ64A0000PF.  
- Extensió: 1.040.107 m² (embassament + central + subestació).  
- Coordenades UTM fus 30 DÀTUM: ETRS89: X: 664567,5/ Y: 4346233,5.  
Instal·lacions i equips:  
- En la transformació:  
- Transformació T4, ja existent, de relació de transformació 132/66/13 kV i 40/13,3 MVA de potència nominal, amb grup de connexió Yy0, Yd11 i Yd11.  
- Transformador denominat T-5, autoritzat per aquesta autorització, fabricat per G.E.E. i número de sèrie: 83.711, de relació de transformació 132/21,5 kV i 20 MVA de potència nominal, amb grup de connexió YNd1.  
- Sistema de 132 kV, configuració en doble barra amb posició d'enllaç de barres, compost per:  
- Cinc (5) posicions de línia amb interruptor (L-1 L/Cofrentes, L-2 L/Almansa, L-1 L/Olmedilla, L-2 L/CH Contreras i L-1 L/Collado), ja existents.  
- Tres (3) posicions de transformador de generació (per als T1, T2 i T3 de 40 MVA cadascun) amb interruptor en cadascun, ja existents.  
  
- Dos (2) posicions de transformador de distribució (per al T4, existent i el T5 autoritzat per la present), amb interruptor en cadascun d'aquests.  
- Una (1) posició per a l'enllaç de barres amb interruptor, ja existent.  
  
- Dos (2) mesures de tensió en barra sense interruptor, ja existents.  
- Sistema de 20 kV, autoritzat per aquesta resolució, de tipus interior en cel·les d'aïllament en SF6 en configuració de simple barra, compost per:  
- Una (1) posició de transformador blindada d'interior amb interruptor.  
- Una (1) posició de línia blindada d'interior amb interruptor.  
- Un (1) sistema de mesura de tensió en barres blindades d'interior sense interruptor, instal·lades en la cel·la física corresponent a una altra de les posicions del mòdul.  
Amb les instal·lacions autoritzades per aquesta resolució, la subestació ST CH Cofrentes, passarà a disposar, a més, del nivell de tensió de 20 kV.  
El pressupost total del projecte d'ampliació de la instal·lació objecte d'aquesta autorització és de quatre-cents quaranta-quatre mil quatre-cents catorze euros amb tres cèntims (444.414,03 ?), valor que consta en el projecte d'execució, i sense perjudici dels valors d'inversió bruta recollits en els plans d'inversió, tal com s'ha indicat en els antecedents.  
De conformitat amb l'últim paràgraf de l'article 53.6 de la Llei 24/2013, de 26 de desembre, del sector elèctric, i l'article 6.4 del Decret 88/2005, de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, aquesta autorització s'atorga, sense perjudici de les concessions, autoritzacions, llicències i permisos, tant públiques com privades, que siguen necessàries obtindre per part d'I-DE Redes Eléctricas Inteligentes, SA Unipersonal, d'acord amb altres disposicions que resulten aplicables, i especialment les relatives a l'ordenació del territori i al medi ambient.  
El titular d'aquesta autorització tindrà els drets, deures i obligacions recollits en el títol VII de la Llei 24/2013, de 26 de desembre, del sector elèctric i el seu desenvolupament reglamentari. En tot cas, I-DE Redes Eléctricas Inteligentes, SA Unipersonal haurà d'observar els preceptes, mesures i condicions que s'establisquen en la legislació aplicable a cada moment a l'activitat de distribució d'energia elèctrica.  
  
L'incompliment de les condicions i requisits establits en aquesta autorització o la variació substancial dels pressupostos que han determinat el seu atorgament podran donar lloc a la seua revocació.  
  
Segon  
Atorgar autorització administrativa de construcció del projecte tècnic d'execució de data maig de 2018, redactat per persona tècnica titulada competent i acompanyat de declaració responsable de data 10 de juliol de 2018, presentat per a la construcció de la modificació de la instal·lació corresponent descrita en el punt primer d'aquesta resolució, i habilitar I-DE Redes Eléctricas Inteligentes, SA Unipersonal per a la construcció de la instal·lació interessada amb compliment dels requisits tècnics exigibles i d'acord amb les condicions següents:  
  
1. La instal·lació elèctrica haurà d'executar-se segons el projecte presentat i amb els condicionats tècnics establits per les administracions, organismes i empreses de servei públic o d'interés general afectats per la present instal·lació i que han sigut acceptats pel titular d'aquesta. En el cas que fora necessari introduir modificacions respecte de la documentació presentada i aprovada, el titular d'aquesta resolució haurà de sol·licitar prèviament a aquesta direcció general la corresponent autorització.  
2. La instal·lació a executar haurà de complir, en tot cas, el que s'estableix en el Reial decret 337/2014, de 9 de maig, pel qual s'aproven el Reglament sobre condicions tècniques i garanties de seguretat en instal·lacions elèctriques d'alta tensió i les seues instruccions tècniques complementàries ITC-RAT 01 a 23.  
3. El termini d'execució de la instal·lació serà de sis (6) mesos des de l'endemà de la notificació. No obstant això, amb anterioritat a la seua finalització, podrà sol·licitar-se una ampliació concreta d'aquest termini mitjançant sol·licitud motivada davant aquest òrgan directiu, i adjuntar a aquest efecte la documentació justificativa de la demora i el cronograma de treballs previstos per al nou termini sol·licitat, i amb abonament previ de la taxa corresponent a la pròrroga instada.  
4. En atenció als condicionats disposats en la Resolució d'autorització, de data 12 de juny de 2019, de Confederació Hidrogràfica del Xúquer, la interessada haurà d'obtindre la corresponent pròrroga de l'esmentada autorització de l'organisme de conca abans de l'execució de les instal·lacions autoritzades per aquesta resolució.  
5. El titular d'aquesta resolució estarà obligat a comunicar per escrit amb l'adequada diligència les incidències dignes d'esment que es produïsquen durant l'execució, tant a aquesta direcció general com al Servei Territorial d'Indústria, Energia i Mines de València.  
6. Així mateix, el titular d'aquesta resolució estarà obligat a complir els deures i obligacions derivats de la legislació de prevenció de riscos laborals vigent durant la construcció.  
7. Sense perjudici dels que preveu l'article 12.4 del Decret 88/2005, de 29 d'abril, el personal tècnic en la matèria adscrit a aquesta direcció general o del Servei Territorial d'Indústria, Energia i Mines de València podran realitzar les comprovacions i les proves que consideren necessàries durant les obres i quan finalitzen aquestes en relació amb l'adequació d'aquesta a la documentació tècnica presentada i al compliment de la legislació vigent i de les condicions d'aquesta resolució.  
  
8. Finalitzades les obres de construcció de la instal·lació autoritzada per aquesta resolució, la titular d'aquesta autorització, en el termini màxim de deu dies hàbils, ho comunicarà al servei territorial competent en matèria d'energia a l'efecte de la sol·licitud de l'autorització d'explotació prevista en l'article 12 del Decret 88/2005, de 29 d'abril. Aquesta sol·licitud haurà d'adjuntar un certificat de direcció i final d'obra, subscrit per persona facultativa competent, que acredite que és conforme als reglaments tècnics en la matèria i a aquesta autorització administrativa i autorització de construcció del projecte d'execució, al qual acompanyarà la resta de documentació exigida per la regulació del sector elèctric i de seguretat industrial aplicable a la instal·lació. Quan l'esmentat certificat de direcció i final d'obra no estiga visat pel corresponent col·legi professional, haurà d'adjuntar l'oportuna declaració responsable de conformitat amb el que indica la Resolució de 22 d'octubre de 2010, de la Direcció General d'Energia, publicada en el DOGV núm. 6389, de data 3 de novembre de 2010.  
  
Quan aquest centre directiu siga el competent per a autoritzar l'explotació de la instal·lació, el corresponent servei territorial realitzarà la instrucció d'aquest procediment i elevarà a aquesta direcció general la documentació pertinent per a emetre la respectiva autorització d'explotació, juntament amb el seu informe.  
9. Aquesta direcció general, després del tràmit de l'oportú procediment, deixarà sense efecte aquesta autorització en qualsevol moment en què observe l'incompliment o inobservança de les condicions hi imposades.  
  
Tercer  
Ordenar:  
- La publicació d'aquesta resolució en el Diari Oficial de la Generalitat Valenciana.  
- La notificació d'aquesta resolució a I-DE Redes Eléctricas Inteligentes, SA Unipersonal, a totes les administracions o organismes públics i empreses del servei públic o serveis d'interés general que han intervingut, o pogut intervindre, en el procediment d'autorització, les que han emés o degueren emetre, condicionat tècnic al projecte d'execució.  
  
Tot això de conformitat amb el que es disposa en els articles 10 i 11.3 del Decret 88/2005, de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
Contra aquesta resolució, que no posa fi a la via administrativa, podrà interposar-se recurs d'alçada davant la Secretaria Autonòmica d'Economia Sostenible, Sectors Productius, Comerç i Consum d'aquesta conselleria en el termini d'un mes comptador des de l'endemà de la notificació, d'acord amb el que s'estableix en l'article 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 29 d'octubre de 2021.- La directora general d'Indústria, Energia i Mines: M. Empar Martínez Bonafé.